पुलिस स्टेशन। गुड इवनिंग।
मैं किसी पुलिस अफ़सर से बात करना चाहता हूँ।
मैं एक पुलिस अफ़सर हूँ।
तुम एक पुलिस अफ़सर हो?
तुम्हें अपने परिवार के साथ घर पर नहीं होना चाहिए?
कौन बोल रहा है?
मुझे अनड्रेसर कहते हैं।
तुमने मुझे बुरी तरह डरा दिया, हेर्रेरा।
यह जो भी है, क्या यह कल तक रुक नहीं सकता?
हमें एक और पीड़िता मिली है।
आल्मा आल्वारेज़।
उसका गला घोंटने की कोशिश की गई थी।
वह ज़िंदा है।
लेकिन हमारा मानना है कि यह अनड्रेसर का काम है।
किसी को एकदम अकेला नहीं छोड़ा जाना चाहिए।
मैं अकेली नहीं हूँ।
मैं तुम्हारी बात नहीं कर रहा हूँ।
मैं आल्मा आल्वारेज़ की बात कर रहा हूँ।
ख़ैर, वह समस्या सुलझ भी चुकी है।
तुमने उसके साथ क्या किया?
तुम मुझे कोई छोटा-मोटा अपराधी समझते हो।
तुम मुझे देख नहीं सकते। तुम मुझे गंभीरता से ले ही नहीं रहे हो।
तुम्हें लगता है कि बस इसलिए कि तुमने किसी बेवक़ूफ़ को पकड़ लिया और उसे मेरा नाम दे दिया,
मैं क़त्ल करना बंद कर दूँगा?
मुझे बताओ, प्लीज़, तुमने उसके साथ क्या किया?
मैंने वही किया जो मैं हमेशा करता हूँ।
और जो मैं करता रहूँगा जब तक तुम मुझे गंभीरता से नहीं लेते।
हमने मार्गरितो फ़्लोरेस को गिरफ़्तार किया था।
उसके ख़िलाफ़ सबूत थे।
पता चला कि हम ग़लत थे।
"हम," कमीने? "हम"?
हमने सोचा कि यह कोई नक़लची क़ातिल है,
लेकिन यह मानने के लिए पर्याप्त सबूत हैं कि...
रुको, हेर्रेरा।
तुम मुझसे कह रहे हो कि मैंने एक प्रेस कॉन्फ़्रेन्स में ख़ुद को बेवक़ूफ़ साबित किया
और पूरे देश से झूठ बोला?
यही कह रहे हो?
हुआरेज़ अस्पताल, गुड इवनिंग।
ध्यान से सुनो, प्लीज़।
तुम्हारे कमरा नंबर 503 में एक मरीज़ है जो ख़तरे में है।
जाकर उसकी जाँच करो।
मेरी बात सुनो, प्लीज़। जाओ उसकी जाँच करो।
तुम सुन रही हो? मुझे ख़ुद से बात करता मत छोड़, कुतिया!
हाँ, मैं यहाँ हूँ। माफ़ करना।
माफ़ करना।
मुझे अपनी आवाज़ ऊँची करना पसंद नहीं है।
मैंने पूछा अगर तुम्हें वाक़ई ऐसा लगता है कि टीटो फ़्लोरेस वैसा कुछ कर सकता था।
टीटो फ़्लोरेस ने अपराध क़बूला था।
मुझे एक चीज़ बताओ। तुमने वह क़बूलनामा कैसे हासिल किया था?
क्या उसे पीटकर उगलवाया था?
नहीं, चीफ़।
जब मार्गरितो फ़्लोरेस ने फ़ोटो देखे,
उसकी प्रतिक्रिया से यह संकेत मिले कि वह क़ातिल था।
और...
उसने अपनी मर्ज़ी से क़बूलनामे पर दस्तख़त किए थे।
और भी औरतें मारी जाएँगी, कमीने।
लेकिन वह इकलौती समस्या नहीं है।
"ला इंडिपेंडेंसिया" में एक पत्रकार है।
उसके पास ज़रूरत से ज़्यादा जानकारी है।
वह किसी भी समय जानकारी रिलीज़ कर देगा
और मैं चाहता हूँ कि वह मुझे मेरा काम शांति से करने दे।
मैं चाहता हूँ कि तुम कमबख़्त अनड्रेसर को ढूँढो।
सब कुछ ठीक तुम्हारे सामने है
लेकिन तुम लोग वह देखते ही नहीं हो जो देखना चाहते नहीं हो।
- हम क्या देखना नहीं चाहते? - नहीं।
मैं तुम्हारे लिए तुम्हारा काम नहीं करूँगा।
तुम अपना काम करो। मैं अपना काम करूँगा।
चलो इन चीज़ों को अलग-अलग रखें।
मैं जानती हूँ टीटो फ़्लोरेस उन औरतों को नहीं मार सकता था।
क्यों?
क्योंकि वह बारीकी से काम नहीं करता था।
हर चीज़ पर ध्यान नहीं देता था।
अनड्रेसर देता है।
शुक्रिया।
मैं इकलौता हूँ जो उन्हें देखता हूँ।
क्या इसीलिए तुम पाओला के अंतिम संस्कार में गए थे?
ऑफ़िसर? ऑफ़िसर।
हाँ।
मेडिकल स्टाफ़ ने उसे पुनर्जीवित करने की कोशिश की,
लेकिन आल्मा आल्वारेज़ मर गई।
लास आज़ूलेस
वह बस शायद कोई नालायक मज़ाक कर रहा था।
वह आल्मा आल्वारेज़ का नाम जानता था।
मैंने तुमसे केस से दूर रहने को कहा था।
हाँ, और आपने मुझसे फ़ोन का जवाब देने के लिए भी कहा था और मैं वही कर रही थी!
अपने पति और बच्चों को नज़रअंदाज़ कर रही थी।
जब उस आदमी ने फ़ोन किया, मैं फ़ोन का जवाब देने के
आपके आदेश का पालन कर रही थी, तो मुझसे यह मत कहिए कि मैं...
मैंने तुमसे फ़ोन का जवाब देने को कहा था,
फ़ोन करने वाले पहले कमीने पर विश्वास करने के लिए नहीं!
- क्या घर पर सब ठीक है? - उससे आपका कोई लेना-देना नहीं है!
नहीं है! लेकिन तुम हो जो आपे से बाहर हो रही हो।
मैं और क्या करूँगी?
मैंने अभी एक आदमी से बात की जिसने कहा वह अनड्रेसर है और यह कि उसने आल्मा का क़त्ल किया।
और जब मैंने अस्पताल में फ़ोन किया, उन्होंने मुझे बताया कि बस तभी उसकी मौत हुई थी।
देखो। मुझे जाँच करने दो, लेकिन तुम दूर रहो।
अगर किसी को पता चल गया, तो कहानी ख़त्म हो जाएगी। तुम यही चाहती हो?
मैं जानता हूँ सच प्रतीत होने वाली चीज़ की ओर खिंचाव महसूस करना कैसा लगता है, लेकिन...
मुझे यक़ीन नहीं हो रहा कि मैं सच में यह कह रहा हूँ,
लेकिन नियम किसी वजह से बनाए जाते हैं।
अब, तुम्हारा बॉस होने के नाते, मैं तुम्हें आराम करने का आदेश दे रहा हूँ।
यह लो।
यह किसलिए?
ताकि जो भी घर पर हो रहा है, तुम उसका सामना कर सको।
पार्टी में मज़ा आया?
नहीं, वह मज़ेदार नहीं थी।
तो तुम गए थे।
हाँ, बिल्कुल।
मैं भी गई थी। और मैंने तुम्हें नहीं देखा।
मैं ज़्यादा देर नहीं रुका था।
तो तुम कहाँ गए थे?
क्या मतलब है तुम्हारा?
सुबह के लगभग साढ़े तीन बज रहे हैं।
तुम कहाँ गए थे?
मैं कुछ क्लाइंटों के साथ क्लब गया था।
क्यों?
जाने दो।
मारिया, मैं तुमसे सच कह रहा हूँ।
ठीक है। दरवाज़ा बंद कर दो।
मुझे लगा था इस साल तुमने मेरे प्रतिद्वंद्वी से केक ख़रीद लिया।
हैप्पी बर्थडे, बच्चे।
शुक्रिया, इस्मा जी।
तुम कैसे जश्न मनाओगी?
हमेशा की तरह। घर पर अपने माता-पिता और भाइयों के साथ।
इस साल मेरे पास तुम्हारे लिए कुछ ख़ास है।
- सच में? - हाँ।
पीच केक।
ड्यूटी पर मौजूद डॉक्टर ने कहा कि यह रात में मर गई।
- साँस लेने में विफलता। - "साँस लेने में विफलता।"
और अस्पताल में रहते हुए आख़िरकार वह कैसे हुआ?
मुझे कैसे पता होगा?
इसके गले में एक ट्यूमर था। शायद इसका दम घुट गया।
नहीं।
इसने ऑपरेशन करवाया था और यह ठीक थी।
क्या हम इसके परिवार के बारे में कुछ भी जानते हैं?
वे शहर में नहीं रहते हैं।
- हमने उनसे बात नहीं की है। - उनसे बात मत करो।
उनसे संपर्क मत करो।
यह हमारे बीच रहेगा। समझ गए?
पुलिस स्टेशन में और कोई नहीं था। मैं अकेली थी।
कोई आश्चर्य नहीं कि तुम्हारा चेहरा ऐसा दिख रहा है।
मैं ठीक से सोई नहीं।
हमें कुछ तो करना पड़ेगा
क्योंकि अगर पुलिस ने दोबारा जाँच शुरू नहीं की,
तो अनड्रेसर क़त्ल करता रहेगा।
मैंने रोमनदीआ से बात की और उसने कहा कि वह मदद करेगा।
रोमनदीआ के साथ संभलकर रहना।
वह हमारा कमांडर है, इसका मतलब यह नहीं है कि वह हमारे पक्ष में है।
क्या तुम जर्मन बोलती हो?
प्रवेश म्यूज़ियम कहाँ है?
- म्यूज़ियम का प्रवेश... - "म्यूज़ियम का प्रवेश द्वार कहाँ है?"
- ...द्वार कहाँ है। ऐसे बोलते हैं। - शुक्रिया।
मैं जानती हूँ वह कहाँ है। मैं तुम्हें ले चलती हूँ।
- तो, हम क्या जानते हैं? - हम जानते हैं कि वह सफ़ेद छत वाली कार चलाता है।
ओह, बढ़िया। पता है इस शहर में सफ़ेद छत वाली कितनी कारें हैं?
हमारे पास नंबर प्लेट या जाँच-पड़ताल की जानकारी नहीं है।
तो हमें कैसे पता चलेगा उसकी कार कौन सी है?
एक तरीका है।
क्या तरीका है?
हमारा मूल काम फ़ाइलिंग करना है,
तो अगर हम कोई फ़ाइलें माँगेंगे, तो किसी को कोई शक नहीं होगा।
फिर हम फ़ालतू डेटा हटा सकते हैं
और मॉडल के साल, रजिस्ट्रेशन ज़ोन से फ़िल्टर करके
और उसे आपराधिक रिकॉर्ड, लिंग, उम्र से परस्पर संदर्भित करके...
इसमें बहुत समय लग जाएगा।
यह एक आईडिया है। तुम क्या सुझाव देती हो?
मेरे ख़्याल से हम सब जानते हैं कि इस देश में पुलिस पर
दबाव डालने का इकलौता तरीका है मीडिया।
तो, तुम दोबारा लूकस से मिलोगी।
क्या तुम मुझे ऐसे देखना बंद करोगी?
- मुझे लगा था वह तुमसे मिलना नहीं चाहता... - अगर मैं उससे मिलना नहीं चाहूँ तो?
साथ ही, यह मेरे और लूकस के बारे में नहीं है।
- तुम उनसे क्या कहोगी? - सच।
कि पुलिस ने आल्मा की मौत की ख़बर छुपाई।
तुम पक्का नहीं कह सकती। तुम कोई डॉक्टर नहीं हो।
तुम सिर्फ़ पुलिस को बुरा दिखाओगी।
पुलिस को उसमें किसी मदद की ज़रूरत नहीं है।
- बॉस? - अंदर आओ, लूकस।
बैठो, लूकस।
लूकस, मुझे एमीलिओ एस्कोबेदो का फ़ोन आया था।
उन्होंने मुझसे तुम्हारा लेख कुछ दिनों तक रोकने के लिए कहा है।
नहीं, लोगों को यह जानने की ज़रूरत है कि अनड्रेसर अभी भी आज़ाद है।
हाँ, लूकस। लूकस।
- नहीं, हम... - लूकस, प्लीज़।
हमें उन्हें उनका काम करने देना होगा।
इससे पहले कि तुम नाराज़ हो जाओ, मेरे पास तुम्हारे लिए कुछ जानकारी है।
अब जब सब क़ातिलों की बात कर रहे हैं,
गोयो कादेनास एक किताब छापने वाला है जो उसने जेल में लिखी थी।
गोयो कादेनास कौन है?
- तुम्हें समय लग गया। - हाँ।
मैं जितनी जल्दी आ सका, आ गया।
यह मत सोचना कि तुम यहाँ मेरे इकलौते दोस्त हो।
तुम भी यह नहीं मानते हो।
तुम अच्छे दिख रहे हो।
और तुम बहुत बुरे दिख रहे हो।
लगता है तुमने सिर पर पोंछा पहन रखा है।
और यह मूँछ क्यों रखी है?
तुम एक बुलडॉग जैसे लग रहे हो, कसम से।
अरे।
तुम्हें लगता है तुम ऐसे दिखोगे तो औरतें तुम पर ध्यान देंगी?
बस हुआ। मैं कैसा दिखता हूँ, उसके बारे में बात करने के लिए यहाँ नहीं आया।
ठीक है। भूल जाओ, फिर।
मैं तुम्हें कुछ नहीं बताऊँगा।
तुम्हें पता भी नहीं मैं किस केस के बारे में बात करना चाहता हूँ।
मुझे परवाह नहीं है।
तुम अब एक डिटेक्टिव नहीं हो।
आल्मा आल्वारेज़।
जिस तरह उसकी मौत हुई, उससे तुम्हें अनड्रेसर के दूसरे शिकारों की याद नहीं आती?
नहीं। क्योंकि आल्मा आल्वारेज़ की मौत हायपॉक्सिया की वजह से हुई थी।
मेरा मतलब जब वह मिली थी।
सुनो, मुझे तुम्हें यह नहीं बताना चाहिए,
लेकिन कल रात, अनड्रेसर ने पुलिस स्टेशन में फ़ोन किया था।
तुम क्या बात कर रहे हो?
नाटक मत करो, ऊरियल। मैं तुम्हें जानता हूँ।
तुम मुझसे कह रहे हो कि तुम्हें पक्का यक़ीन है कि अनड्रेसर मर चुका है?
मुझे भी नहीं है।
नाम अज्ञात।
पिलार वाल्देज़।
अरांत्ज़ा रुइज़।
लूसिया मार्टिनेज़।
नोरा मेनेंडेज़।
पाओला मचाडो।
आल्मा।
- गुड आफ़्टरनून। - माफ़ कीजिए, मैडम।
रोनाल्ड, वह सामान वहाँ मत छोड़ो, प्लीज़।
हाँ, हाँ। मैं अभी वापस आता हूँ।
- गुड आफ़्टरनून। - गुड आफ़्टरनून।
- तुम कैसी हो? - ठीक हूँ, शुक्रिया।
मेरे बॉस कल रात यहाँ आए थे और वह अपना कोट भूल गए।
- कल रात यहाँ किसी ने कुछ नहीं छोड़ा। - क्या एक बार देख सकती हो?
वह बहुत भुलक्कड़ हैं और शायद उन्होंने इधर-उधर छोड़ दिया हो।
लेकिन वह इस क्लब के सदस्य हैं।
उनका नाम आलेहांद्रो डे ला टोर्रे है।
मैं तुम्हें वह जानकारी नहीं दे सकती। माफ़ करना।
शायद तुम रजिस्ट्रेशन किताब में देख सकती हो।
शायद उनका नाम यहाँ मिल जाए और बस उतना ही चाहिए।
गुड आफ़्टरनून, मिस।
- गुड आफ़्टरनून। - अलविदा।
रोनाल्डो! रोनाल्डो!
मैंने अभी तुमसे कहा था इसे यहाँ मत छोड़ो। मैंने तुमसे यह किसी वजह से कहा था, रोनाल्डो।
अब तुम्हें मैनेजर से बात करनी पड़ेगी, रोनाल्डो।
- ठीक है। - यक़ीन नहीं होता।
हैलो। यहाँ कोई है?
तुमने यह सब अकेले दो घंटों में किया?
एक घंटे 54 मिनट में।
वह क्या है तुम्हारे पास?
मॉम की वसीयत जिसमें वह सब तुम्हारे नाम कर रही हैं?
कुछ नहीं है। क्या हो रहा है?
कोई बात नहीं। हम सबके अपने राज़ होते हैं।
ज़रूरी बात यह है कि आंगेलेस ने उन तमाम कार मालिकों में से एक नाम निकाला है।
चलो रोमनदीआ को बुला लें।
रोमनदीआ क्यों? वह क्यों?
क्योंकि एक वही है जो गेरार्दो से बात कर सकता है।
साथ ही, वह हमारी तरफ़ है।
रोमनदीआ सिर्फ़ एक तरफ़ है। उसकी ख़ुद की।
वह हमारे लिए इस्तीफ़ा देने को तैयार था।
तुम वाक़ई यह मानती हो?
वह अच्छे से जानता है कि अगर हमें नौकरी से निकाला गया, तो उसे भी निकाल देंगे।
कोई नहीं चाहता कि वह यहाँ रहे।
इसीलिए मैं उस पर भरोसा करती हूँ।
मुझे पता नहीं उन आदमियों पर कितना भरोसा करना चाहिए जिन पर तुम भरोसा करती हो।
आ रहा हूँ!
- दरवाज़ा खोलो। - हाँ, बस एक सेकंड!
मैं लेटना चाहती हूँ, जान। मैं थक गई हूँ।
जान?
तुम वहाँ अंदर क्या कर रहे थे?
कुछ नहीं। इसका हल निकालने की कोशिश कर रहा था।
यहाँ आओ। मैं तुम्हें कुछ दिखाना चाहती हूँ।
अपने बच्चे को लात मारते हुए महसूस करो।
अपना हाथ यहाँ रखो।
तुम महसूस कर सकते हो?
मुझे देखने दो।
गेरार्दो, तुम यह क्यों करते रहते हो?
यह... मैं इसे व्यवस्थित करना ख़त्म ही कर रहा था, लेकिन चिंता मत करो।
यह केस बंद हो चुका है।
हम सैर पर चलें?
उसके बारे में भूल जाओ।
क्या हुआ?
क्या हुआ, गेरार्दो?
- यह क्या है? - तुम लेट क्यों नहीं जाती?
यह तुम्हारे लिए अच्छा रहेगा, जान। गेरार्दो।
माफ़ करना। मुझे जाना है।
तुम कहाँ जा रहे हो, गेरार्दो?
हम आपको यह इसलिए दिखा रहे हैं क्योंकि हम आप पर भरोसा करते हैं।
तो तुमने इसे अपना निजी मुख्यालय बना दिया है?
मैं प्रभावित हुआ।
प्रभावित, मतलब, "शाबाश,"
या मतलब, "तुम्हें नौकरी से निकाला जाता है," सर?
प्रभावित, मतलब,
"प्रार्थना करो कि ऊपर किसी को पता ना चले कि यहाँ नीचे क्या हो रहा है।"
और क्या मिला है?
ख़ैर,अनड्रेसर ऐसी एक कार चलाता है।
हम जानते हैं कि देश में सफ़ेद छत वाली इस मॉडल की 3,452 कारें हैं।
इस शहर में वह संख्या कम होकर 1,826 हो जाती है।
फिर भी बहुत ज़्यादा हैं।
इसीलिए मैंने संभावित मालिकों, कार के मॉडल, साल का डेटा इकट्ठा किया।
मैंने औरतों, विकलांग लोगों के नाम पर रजिस्टर्ड कारें हटा दीं
और फिर मैंने देखा कि उनमें से किसके नाम पर आपराधिक रिकॉर्ड हैं।
ख़ासतौर से औरतों के ख़िलाफ़ हिंसा की घटनाएँ।
छब्बीस नाम सामने आए, लेकिन मेरा ध्यान बस एक पर गया।
आंद्रेस लोपेज़।
उसके नाम पर कई पार्किंग, ज़्यादा तेज़ चलाने और गैर-ज़िम्मेदार तरीके से चलाने के फ़ाइन हैं।
मैं उन लोगों पर ज़्यादा ध्यान दूँगा जिनके ख़िलाफ़ घरेलू हिंसा के अपराध दर्ज़ हैं।
मैं ऐसा नहीं सोचती।
बुरा मत मानिएगा,
आंद्रेस लोपेज़ पर क़रीब सात हफ़्ते पहले तक फ़ाइन लग रहे थे।
पहले क़त्ल से एक हफ़्ते पहले तक।
जब आप क़त्ल करते हैं, आप ज़्यादा सावधान हो जाते हैं।
आप नहीं चाहेंगे कोई ट्रैफ़िक पुलिसवाला आपको रोक ले।
- और यह आदर्श नागरिक मुझे कहाँ मिलेगा? - यही समस्या है।
हमारे पास बस पोस्ट ऑफ़िस बॉक्स का नंबर है और हमें एक वारंट चाहिए होगा।
वह मैं संभाल लूँगा।
मेक्सिको डाक सेवा
- और यह लीजिए। - हैलो, जानेमन।
हैलो।
मैं कप्तान ऑक्टेविओ रोमनदीआ हूँ।
मैं आपके लिए क्या कर सकती हूँ, कप्तान?
बहुत कुछ।
अभी के लिए, तुम आंद्रेस लोपेज़ के नाम पर दर्ज़ बॉक्स बी-403 खोल सकती हो।
आपको एक तलाशी के वारंट की ज़रूरत पड़ेगी कि मैं...
मैं जानता था तुम एक ईमानदार इंसान हो।
मैं तुम्हें एक राज़ बता सकता हूँ?
बताइए।
मुझे लगता है वह त्लालपान अनड्रेसर है।
क्या बात कर रहे हैं।
सच कह रहा हूँ।
- लोपेज़, है ना? - लोपेज़।
बस एक सेकंड।
वह सात हफ़्तों से उसे देखने नहीं आया है।
गज़ब।
तुम्हारी मदद के लिए शुक्रिया, जान।
परफ़ेक्ट।
बेटा।
हैप्पी बर्थडे, गबीना।
शुक्रिया, मॉम। क्या मैं जल्दी आ गई हूँ?
देखिए।
- तुम किससे बात कर रही हो, टोमासा? - किसी से नहीं!
- मैं अंदर आ सकती हूँ? - अभी नहीं, बेटा।
हालात थोड़े और शांत हो जाने दो, ठीक है?
तुम यहाँ क्या कर रही हो?
तुम अच्छी तरह जानते हो कि मैं यहाँ क्या कर रही हूँ।
- हम नहीं चाहते कि तुम यहाँ आओ। अलविदा। - अपनी बहन से ऐसे बात मत करो।
तुम्हें एक पार्टी चाहिए?
जाओ, अपने नए दोस्तों के साथ पार्टी करो। जाओ। अभी।
अंदर जाओ।
मैंने कहा, अंदर जाओ!
- जी, मैडम। - "जी, मैडम।" जाओ।
बेटा,
यह मत सोचना कि मैं नहीं जानती हूँ यह तुम्हारे लिए कितने मायने रखता है।
लेकिन वह तुम्हारे पिता हैं, गबीना।
सब्र रखो।
- टोमासा, मैं तुमसे बात कर रहा हूँ! - आ रही हूँ।
जान...
मुझे माफ़ करना।
हैप्पी बर्थडे, गबीना। मुझे माफ़ करना।
गबीना!
कमीने!
- ध्यान रखो, कर्ली। - माफ़ करना।
हैप्पी बर्थडे।
शुक्रिया।
मैं तुम्हारे लिए कुछ लाया हूँ।
यह थोड़ा घिसापिटा है, लेकिन इससे मुझे तुम्हारा ख़्याल आया।
यह घिसापिटा नहीं है।
लेकिन बहुत अफ़सोस की बात है कि मैंने अभी केक फेंक दिया।
अरे, उनकी बात मत सुनो।
तुम वह करती रहो जो तुम कर रही हो।
यह बहुत ज़रूरी है।
तुम अंदर थे?
तुम्हें पता था वे मुझे अंदर नहीं आने देंगे और तुमने कुछ नहीं कहा?
मैं क्या कहता, कर्ली?
वे मेरी बात नहीं सुनते हैं।
तुम कम से कम कोशिश कर सकते थे।
गबीना!
हैलो, मारिया। मैं तुम्हें गबीना के बारे में कुछ बताना चाहती हूँ।
फिर मैं तुम्हें अकेला छोड़ देती हूँ।
मुझे लगता है मेरे पति का किसी से चक्कर चल रहा है।
फिर से।
वह आम बात है।
मेक्सिको में, पुनः पतन की दर 27 प्रतिशत है,
तो उसके दोबारा धोखा देने की संभावना काफ़ी ज़्यादा है।
यह कोई केस नहीं है, आंगेलेस।
यह मेरी ज़िंदगी है।
हाँ।
माफ़ करना।
नहीं, मुझे माफ़ करना।
यह तुम्हारी ग़लती नहीं है।
मुझे कैसे पता चलेगा अगर वह फिर से धोखा दे रहा है?
उसकी पहली ग़लती के बाद से, क्या उसके व्यवहार में कोई बदलाव आया था?
शुरुआत में था,
लेकिन फिर शायद नहीं रहा था।
क्या उसने कभी ग़लती करने पर अफ़सोस ज़ाहिर किया था?
नहीं।
क्या उसने कम से कम अपनी ग़लती क़बूली थी?
नहीं।
फिर उसके दोबारा धोखा देने की संभावना बहुत ज़्यादा है।
लेकिन अगर तुम पक्का जानना चाहती हो, तो तुम्हें उससे पूछ लेना चाहिए।
तुम मुझे गबीना के बारे में क्या बताना चाहती थी?
हैप्पी बर्थडे टू यू हैप्पी बर्थडे टू यू
हैप्पी बर्थडे, प्यारी गबीना हैप्पी बर्थडे टू यू
हैप्पी बर्थडे!
शुक्रिया।
किसी चीज़ की कमी है।
शाबाश! शाबाश, गबीना!
शुक्रिया।
तुम्हें कैसे पता चला कि आज मेरा जन्मदिन है?
- तुमने अकादमी के पहले दिन हमें बताया था। - तुम्हें याद था!
मुझे नहीं था। इसे था।
सही है, छह अप्रैल, 1945। यही है तुम्हारी जन्म तिथि।
शुक्रिया।
तुम्हारा स्वागत है।
बधाई हो।
हम पहले ही सब देख चुके हैं।
हमसे कुछ चूक गया है।
इस "169" का क्या मतलब है?
सुनो, गेरार्दो, हो सकता है यह बस एक संयोग हो।
एक सार्वजनिक पार्क में एक पेड़ पर निशान।
यह कोई भी कर सकता है।
वह शायद हमें लाश के मिलने से पहले से वहाँ था।
गेरार्दो।
गेरार्दो!
मैं जानता हूँ तुम बहुत तनाव में हो।
लेकिन हमें यहाँ नहीं होना चाहिए।
हमें चाहिए कि अभी तुरंत यहाँ से चले जाएँ,
तथ्य जुटाना शुरू करें, ना कि कल्पना करें...
श्श।
यहाँ आओ।
यह रहा।
169।
जान, वैलेंटिना तुमसे मिलने आई है।
हमें लगा था तुम जल्दी घर आ जाओगे।
पता है हमें क्या करना चाहिए? एक स्कूल, जैसे...
हैलो।
हाय।
क्या?
मुझे तुमसे प्यार है।
मुझे भी तुमसे प्यार है।
अरे, हमें ज़रा देर अकेले में समय दोगी?
यह काम के बारे में है।
उबाऊ बातें हैं।
- ज़रूर। - बहुत उबाऊ। तुम्हें अंदाज़ा भी नहीं है।
ठीक है।
- अपना ही घर समझना। - शुक्रिया।
मुझे वह पसंद है।
तुम्हें जो कहना है वह कहो और यहाँ से जाओ।
अनड्रेसर ने पुलिस स्टेशन में फ़ोन किया था।
गुड इवनिंग।
क्या सरप्राइज़ है।
तुम यहाँ क्या कर रही हो?
कल रात तुम कहाँ थे?
जहाँ मैंने तुमसे कहा था।
क्लब में।
यह सच नहीं है।
हाँ।
ख़ैर। नहीं, मैं क्लब नहीं गया था।
मैं एक कैबरे देखने गया था।
लेकिन मैंने तुम्हें नहीं बताया क्योंकि मैं जानता था तुम नाराज़ हो जाओगी।
तुम किसके साथ गए थे?
कुछ क्लाइंटों के साथ।
कौन से क्लाइंट?
मारिया, प्लीज़।
उससे फ़र्क नहीं पड़ता।
- तुमने मुझसे झूठ क्यों बोला? - मैं तुम्हें वजह बता चुका हूँ।
- नहीं, मुझे सच जानना है! - मैं तुम्हें बता चुका हूँ!
क्यों?
क्योंकि मैं उस पार्टी में जाने वाला था और मैं अपमानित महसूस कर रहा था।
क्योंकि मैंने सालों से उस प्रोमोशन के लिए संघर्ष किया था जो मैंने अभी खो दिया।
वह मेरा भविष्य था, हमारा भविष्य था और तुम्हें कोई परवाह ही नहीं थी।
तुम यह कैसे कह सकते हो कि मुझे हमारे भविष्य की कोई परवाह नहीं है?
फिर तुम्हें यह कहने की क्या ज़रूरत थी कि तुम एक पुलिसवाली हो?
मैं जानता था यही होगा।
मैं जानता था।
- वह बस मुँह से निकल गया। - तुम्हारे साथ चीज़ें बस मुँह से निकल नहीं जाती हैं।
क्यों?
क्योंकि वह मुझे ख़ुश दिख रही थी।
वह तुम्हें ख़ुश दिख रही थी?
मैंने उसे कुछ ऐसा करते हुए ख़ुश देखा जिसे करने से उसे अपने आप के बारे में अच्छा महसूस हो रहा था।
केवल एक माँ या एक पत्नी होने से ज़्यादा।
और उसने मुझमें वही चीज़ देखी।
उसने मुझसे पूछा, भरोसे में, और मैंने जवाब दिया।
और... और तुमने उसे हमारे परिवार से ज़्यादा महत्व दिया। तुम समझ रही हो?
जिससे मुझे ख़ुशी मिलती है, मुझे वह छुपाने की ज़रूरत नहीं होनी चाहिए, आलेहांद्रो।
क्या हम यह बातचीत घर पर जारी रख सकते हैं, प्लीज़?
मारिया।
मैं यहाँ अंदर थी।
क्या?
मैं इस अलमारी के अंदर थी
और मैंने तुम्हारी बातें सुनी थीं।
मैं समझा नहीं।
जब तुम अपने जन्मदिन पर उससे बात कर रहे थे।
मुझे बहुत बुरा लग रहा था कि इतने ख़ास दिन पर तुम्हें काम करना पड़ रहा था।
तो मैं यहाँ तुम्हें ख़ुश करने आई थी।
तुम्हें सरप्राइज़ देने।
लेकिन वह मैं थी जिसे सरप्राइज़ मिला।
मारिया, तुमने बात का बस एक हिस्सा सुना था।
और उतना काफ़ी था।
कल रात तुमने जो अपमान महसूस किया,
वह उस अपमान की तुलना में कुछ भी नहीं है जो मैंने वहाँ अंदर महसूस किया था।
तुम्हें उस औरत के साथ आकापुल्को जाने की योजना बनाते सुनना।
तीन घंटे, आलेहांद्रो।
मैं वहाँ तीन घंटों तक थी।
जब तक तुम रेस्तराँ के लिए चले नहीं गए थे।
मुझे पता नहीं क्या कहूँ।
मुझे माफ़ कर दो।
वह कौन है?
वह आकापुल्को में उस होटल की मालकिन है।
तुम्हारी बॉस?
हाँ, मेरी बॉस। मेरी क्लाइंट।
उसका नाम फ्रांचेस्का है।
कल रात...
कल रात मैं उसके साथ था।
मैं इस स्थिति को सुधारना चाहता हूँ।
मुझे कोई रास्ता नहीं दिखता।
मुझे दिख रहा है।
हम वह कर सकते हैं जो तुम चाहती थी। हम मलिनाल्को के उस होटल में जा सकते हैं
जहाँ मैंने तुम्हें प्रोपोज़ किया था।
मैं चाहती हूँ तुम घर से निकल जाओ।
आप यह नहीं कह सकते कि एक क़ातिल जो 30 साल से जेल में है,
वह अनड्रेसर से ज़्यादा महत्वपूर्ण है!
वह वहाँ आज़ाद है, ज़िंदा है और क़त्ल कर रहा है।
लेकिन लोगों को जानने की ज़रूरत है!
- मैंने उसे कभी इतने गुस्से में नहीं देखा है। - माफ़ कीजिए, लेकिन यही सच है।
मैंने देखा है। और उससे भी ज़्यादा।
कभी-कभी मैं सोचती हूँ कि काश मैं उस लूकस को जानती।
मैं भी वह चाहता हूँ, लेकिन वह ऐसा नहीं है।
लेकिन शायद वह ज़्यादा समझदार हो गया है।
- तुम डिनर के लिए रुक रही हो? - हाँ, ठीक है।
नहीं, मुझे लगता है यहाँ मेरा काम हो गया है।
वैले!
वैले। मैंने अपने संपादक से बात की।
- उन्होंने मुझे अनड्रेसर के बारे में लिखने दिया। - सच में?
हाँ। मुझे लगा था वह मुझे उन पर चिल्लाने के लिए नौकरी से निकाल देंगे।
तुम सही थी। वह काम कर गया।
कभी-कभी लोग तुम्हारी बात तभी सुनते हैं जब तुम आवाज़ उठाते हो।
पुलिस के पास दोबारा जाँच शुरू करने के अलावा कोई रास्ता नहीं बचेगा।
मैं इतना जीवंत महसूस कर रहा हूँ।
मैं चाहता हूँ तुम मुझे उस कॉल के बारे में सब बताओ, प्लीज़।
क्या इसका मतलब है तुम मेरे कॉल का जवाब दोगे?
सुनो, उस दिन के बारे में...
उसकी चिंता मत करो। भूल जाओ।
- माफ़ करना। - नहीं।
मुझ पर तुम्हारा उधार है।
मैं तुमसे वसूल लूँगी।
मैंने उसे खो दिया।
मैंने उसे खो दिया। मुझे पता नहीं क्या करना चाहिए।
यह तुम्हारी ग़लती नहीं थी।
नहीं, यह मत कहो कि मेरी ग़लती नहीं थी। क्योंकि मैं जानता हूँ मैंने क्या किया, येरो।
ठीक है। लेकिन तुमने वह ख़त्म कर दिया था।
तुमसे ग़लती हुई, लेकिन तुमने उसे ख़त्म कर दिया था ताकि तुम अपने परिवार पर ध्यान दे सको।
हाँ या ना?
हाँ।
और मारिया ने क्या किया?
- क्या मतलब है तुम्हारा? - उसने तुम्हें छोड़ दिया।
उसने ख़ुद कहा, वह बचपन से पुलिस में भर्ती होना चाहती थी।
चलो यह नाटक नहीं करें कि उसने यह बस इसलिए किया क्योंकि तुम्हारा किसी के साथ चक्कर था।
यह तथ्य कि वह अपने परिवार के साथ रहने के बजाय
पुलिस स्टेशन में रहना ज़्यादा पसंद करती है, उसका तुम्हारी नौकरी, फ्रांचेस्का या तुमसे कोई लेना-देना नहीं है।
वही करो जो उसने किया और ख़ुद से पूछो, तुम क्या चाहते हो?
मैं अपना परिवार वापस चाहता हूँ।
ख़ैर, वैसा करने के कुछ तरीके हैं।
क्या मतलब है तुम्हारा?
क़ानूनी तरीके।
नहीं।
पहली किताब, छठा अध्याय, छंद नौ।
"क्या तुम नहीं जानते कि दुराचारी लोग परमेश्वर के राज्य के वारिस नहीं बनेंगे?
धोखा ना खाओ, मेरे भाइयों,
ना अनैतिक, ना मूर्तिपूजक, ना परस्त्रीगामी..."
डैड कहाँ हैं?
वह बिज़नेस के सिलसिले में बाहर गए हैं।
वह वापस कब आएँगे?
मुझे पता नहीं। जल्द ही।
मैं उन्हें फ़ोन करना चाहता हूँ।
मैंने कहा ना, वह बिज़नेस के लिए बाहर गए हैं, बच्चे।
उन्होंने कोई नंबर नहीं दिया।
क्यों?
आपको मेरे डैड का फ़ोन नंबर नहीं मालूम?
आपको कोई परवाह नहीं है?
मैंने यह नहीं कहा कि मुझे परवाह नहीं है।
मैं उनके ऑफ़िस फ़ोन कर रहा हूँ।
तुम किसी को फ़ोन नहीं करोगे।
- लेकिन क्यों? मैं बस... - क्योंकि मैं यहाँ हूँ!
अगर तुम्हें कुछ भी चाहिए, तो मैं यहाँ हूँ!
मुझे माफ़ कर दो।
मॉम, आप ठीक हैं?
माफ़ कीजिए।
शुक्रिया।
तुम क्या चाहती हो मैं क्या कहूँ?
लूकस तुमसे बात कर रहा है। तुम्हारे लिए अच्छा है।
सिर्फ़ इतना ही नहीं है।
बस ऐसा कह लो कि वह सिर्फ़ बात से कुछ ज़्यादा ही कर रहा है।
मारिया?
क्या हुआ? तुम ठीक हो?
क्या?
उसने फिर से वही किया।
लेकिन इस बार मैंने उसका सामना किया और उसे घर से निकाल दिया।
अब तुम मुझे बेवक़ूफ़ कहोगी।
मैं ऐसा नहीं कहूँगी।
तुमने बस उस पर विश्वास किया था।
उससे तुम एक अच्छी इंसान साबित होती हो।
वह अभी भी बेवक़ूफ़ है।
नीली वर्दियों। मेरे साथ आओ, प्लीज़।
- जी, सर। - जी, सर।
पता चला कि आंद्रेस लोपेज़ बस आंद्रेस लोपेज़ ही नहीं है,
बल्कि वह दामियान ऐसीहा और एडुआर्डो सुआरेज़ भी है।
उसके दिए गए तीन पते नक़ली हैं।
और उसने सात हफ़्तों से अपना पोस्ट ऑफ़िस बॉक्स नहीं खोला है।
जब से क़त्ल शुरू हुए।
एकदम सही।
और अब वह शायद कोई नया नाम इस्तेमाल कर रहा होगा।
तो हमारे पास कोई सुराग़ नहीं है। है ना?
नहीं है।
लेकिन यही हक़ीक़त है।
सुराग़ ठंडे पड़ जाते हैं, फिर हमें नए सुराग़ मिलते हैं।
हमें ढूँढते रहना होगा।
आप सही हैं। चलो चलकर ढूँढें।
आपकी मदद के लिए शुक्रिया।
तुमने बहुत अच्छा काम किया।
बधाई हो।
आपने बाल कटवाए हैं?
हाँ, ख़ैर, मैं लंबे बालों से थक गया था।
आप अच्छे लग रहे हैं।
कम गुस्सैल।
हमें नहीं पता वह कहाँ रहता है,
लेकिन हमारे पास उसकी कार पर लगे फ़ाइन की जगहें हैं।
हमने सबसे ज़्यादा दूरी वाली जगहें हटा दीं।
लेकिन ये 12 एक ही उल्लंघन के लिए हैं।
एक ही घर के प्रवेश का अवरोध करने के लिए।
सारी शिकायतें एक ही औरत द्वारा दर्ज़ करवाई गई हैं।
तो वह या तो इस इलाके में काम करता है या वहाँ रहता है।
हमें उस औरत से बात करनी चाहिए।
- हम अपनी शिफ़्ट ख़त्म होने पर चलेंगे, ठीक है? - नहीं।
मैं आज देर से घर नहीं पहुँच सकती। हमें अभी जाना होगा।
तुम दोनों यहाँ क्यों नहीं रुक जातीं, अगर रोमनदीआ को किसी चीज़ की ज़रूरत पड़े?
मारिया और मैं अभी वापस आते हैं।
हाँ।
चलो चलें।
मीडिया ख़ून बहाना चाहता है और मैं बलि का बकरा नहीं बनूँगा।
सर, मैं अपने बचाव में कुछ नहीं कह सकता।
मेरा मानना है कि इस देश और इस केस के लिए सबसे अच्छा यही होगा
कि मैं अपने पद से इस्तीफ़ा दे दूँ और कोई और मेरी जगह ले ले।
अब तुम कमबख़्त शहीद बन रहे हो।
तुम बहादुरी से किनारे हट जाओगे ताकि कोई और कमीना आकर तुम्हारी गंदगी साफ़ करे।
ख़ून, हेर्रेरा। ख़ून।
सर, अगर आप चाहते हैं मैं इस्तीफ़ा दे दूँ...
मुझे तुम्हारा कमबख़्त इस्तीफ़ा नहीं चाहिए, लानत है!
हेर्रेरा।
मुझे जानकारी चाहिए।
मुझे जवाब चाहिए।
कुछ मिला है।
हमें लगता है वह बाइबल के एक अध्याय से संबंधित है।
काश मैं इसे नहीं जानती। यह सड़क के पार रहने वाला मेरा पड़ोसी है।
क्या आपने मिस्टर लोपेज़ की शिकायत दर्ज़ करवाई थी?
और उससे कोई फ़ायदा नहीं हुआ।
वह मेरे गराज के रास्ते के ठीक सामने अपनी कार पार्क करता था।
- क्या आपने कभी उससे बात की? - नहीं, भगवान ना करवाए।
मैंने किसी अच्छे नागरिक की तरह अपनी शिकायतें दर्ज़ करवाई थीं।
मुझे बहुत सुकून मिला जब वह यहाँ से चला गया।
क्या मतलब है आपका, "चला गया"? वह कब यहाँ से गया?
मुझे पक्का नहीं मालूम।
मेरे ख़्याल से वह अपनी कार में बैठा और चला गया।
भगवान उसकी रक्षा करे और काश वह यहाँ का रास्ता भूल जाए।
आपकी मदद और समय के लिए बहुत-बहुत शुक्रिया।
शुक्रिया।
अलविदा। शुक्रिया।
क्या हमें रोमनदीआ को बुलाना चाहिए?
या हम जल्दी से एक नज़र डाल सकते हैं।
नहीं।
- हम यहाँ आ ही चुके हैं। - वैले।
- क्या? जल्दी से हो जाएगा। - सुनो...
उस महिला ने अभी कहा कि वहाँ कोई नहीं है।
- क्या हो सकता है? हम अंदर जाएँगे... - वैलेंटिना।
या तुम यहाँ बाहर रहकर नज़र रखना।
या तुम अंदर आ सकती हो...
और एक पुलिस अफ़सर बन सकती हो।
तुम पागल हो, वैलेंटिना।
देवियों और सज्जनों...
प्रेस से आए दोस्तों और घर पर देख रहे सभी लोगों।
आप सोच रहे होंगे कि इस आनन-फ़ानन बुलाई गई
प्रेस कॉन्फ़्रेंस के पीछे क्या राज़ है।
इंस्पेक्टर हेर्रेरा।
शुक्रिया, चीफ़ एस्कोबेदो।
मेक्सिको शहर का पुलिस विभाग आपको बताना चाहता है कि, दुर्भाग्यवश,
त्लालपान अनड्रेसर का केस अभी भी खुला हुआ है।
क्या हो रहा है? आप क्या कह रहे हैं?
ध्यान से।
हम आपको बताना चाहते हैं
कि हम अपनी जाँच-पड़ताल के दूसरे चरण में पहुँच गए हैं।
जैसा कि आप जानते हैं, पहले चरण के अंत में
हमने सात में से छह क़त्लों के अपराधी के रूप में मार्गरितो फ़्लोरेस को पकड़ा था
और उसका क़बूलनामा हासिल किया था।
नई जानकारी के विश्लेषण के बाद,
हम इस नतीजे पर पहुँचे हैं कि मार्गरितो फ़्लोरेस अकेले काम नहीं कर रहा था।
वह क्या कह रहा है?
मार्गरितो फ़्लोरेस एक शातिर दिमाग़ के आगे बस एक प्यादा था।
असली त्लालपान अनड्रेसर अभी भी आज़ाद घूम रहा है।
यह एक आपराधिक दिमाग़ है,
बुद्धिमान है,
किसी को भी फँसाने की क़ाबिलियत रखता है,
जैसा उसने मृत मार्गरितो फ़्लोरेस के साथ किया था।
- वह झूठ बोल रहा है। - शांत हो जाओ।
शांत हो जाओ! शांत हो जाओ।
हमने एक अपराधी को पकड़ लिया
और यह बस कुछ ही समय की बात है कि हम दूसरे को भी पकड़ लेंगे।
यह आल्मा आल्वारेज़ है,
अनड्रेसर की सबसे हालिया शिकार।
वोहाका में पैदा हुई थी।
आज उसके माता-पिता यहाँ हमारे साथ हैं।
हे भगवान।
- क्या वह आंद्रेस लोपेज़ है? - हाँ।
- वह अनड्रेसर की रस्सी है। - हाँ।
त्लालपान अनड्रेसर एक धार्मिक विजिलांटे है।
उसने हर एक अपराध घटनास्थल पर एक नंबर छोड़ा है।
एक। छह। नौ।
हमने सुरक्षा उद्देश्यों से यह जानकारी जनता के सामने ज़ाहिर नहीं की थी।
तुम्हें इसके बारे में मालूम था?
इस अभिलेख का मतलब यह है।
कुरिन्थियों की पहली किताब, छंद छह से नौ, जिसमें लिखा है,
"क्या तुम नहीं जानते कि दुराचारी लोग परमेश्वर के राज्य के वारिस नहीं बनेंगे?
धोखा ना खाओ।
ना अनैतिक, ना मूर्तिपूजक, ना परस्त्रीगामी,
ना लोभी, ना पियक्कड़, ना ही गाली देने वाले
परमेश्वर के राज्य के वारिस होंगे।"
हम जानते हैं तुम कौन हो और हम जानते हैं तुम्हारी मंशा क्या है।
और हम तुम्हें ढूँढ लेंगे।
हमारे पास बयान हैं
कि आल्मा आल्वारेज़ ज़िंदा पाई गई थी और बाद में अस्पताल में उसकी मौत हो गई।
यह कैसा सवाल है?
प्लीज़ थोड़ी इज़्ज़त से पेश आओ! इज़्ज़त से!
प्रेस के सदस्यों, प्लीज़, हम आग्रह करेंगे कि आप शांत हो जाएँ और सब्र रखें...
अगले एपिसोड में...
वहाँ बाहर कोई तो है जो कुछ जानता है।
और तुम बस खड़े हो, कुछ नहीं कर रहे हो।
गोयो कादेनास सही है। नंबर 169 धर्म के बारे में नहीं है।
उसने चार औरतों को मारकर अपने अहाते में गाड़ दिया था, मारिया।
अगर वह अनड्रेसर को पकड़ने में हमारी मदद कर पाए तो?
लास आज़ूलेस
उप-शीर्षक अनुवादक : मीनू